paragraph_text: Srednja stapna brzina (srednja klipna brzina) je jedan od osnovnih parametara izvedbe motora. Prilikom rada motora, klip (stap) se u cilindru giba pravocrtno, od GMT do DMT i obratno i pri tome se mijenja brzina gibanja klipa u motoru. Brzina gibanja klipa je najveća kada je klip na pola puta između mrtvih točaka, a najmanja kada je klip u mrtvim točkama, tj. tada je jednaka 0. Srednja stapna brzina je prosječna brzina gibanja klipa u cilindru, koja se dobiva računskim putem. Za svaki motor je poznat broj okretaja pri kojem radi, kao i konstrukcijske karakteristike motora, kao što je stapaj. Kako pri jednom okretaju koljeničaste osovine stap prijeđe put od jedne mrtve točkee do druge i natrag, možemo definirati prijeđeni put klipa u jednom okretaju motora: